Zápis z online zasadnutia výboru Slovenskej spoločnosti pre poľnohospodárske, lesnícke, potravinárske a veterinárske vedy pri SAV           zo dňa 1. 9. 2025
Prítomní: podľa prezenčnej listiny
P r o g r a m:   
1. Otvorenie
2. Kontrola uznesení
3. Stav financovania aktivít spoločnosti v roku 2025 
4. Príprava valného zhromaždenia
5. Pripomienkovanie  stanov spoločnosti a volebného poriadku
6. Rôzne  
 
K bodu 1
Zasadnutie otvoril a viedol predseda prof. Ing. Jozef Golian, Dr. Online rokovania sa zúčastnilo 11 členov výboru spoločnosti z 15.
Ospravedlnení: prof. Capcarová, prof. Galik, prof. Šajbidor, doc. Cejpek, 
K bodu 2:
Uznesenie 3 z 9.6. 2025 ohľadne výberu a vloženia členského príspevku na účet spoločnosti do 20.6. 2025 nesplnil prof. Gálik  
 
K bodu 3:
Predseda prof. Golian informoval členov výboru o čerpaní finančných prostriedkov na doteraz uskutočnené akcie, ktoré boli naplánované na rok 2025. Doteraz boli čerpané finančné prostriedky  na 7 akcií, pričom v dvoch prípadoch došlo k zlúčeniu finančných prostriedkov  z iných akcií v rámci sekcií. Za organizovanie 44. vedeckej konferencie „Hygiena alimentorum“ bolo vyúčtovaných 240 € a za 67 ročník Študentskej vedeckej konferencie bolo vyčerpaných 60 €.  Akcie mala naplánované Univerzita veterinárskeho lekárstva a farmácie v Košiciach. Taktiež bolo čerpaných 100 € potravinárskou sekciou za akciu „Obezita ako významný a spoločenský problém“ a 120 € za akciu „Minulosť a budúcnosť slovenského mliekarstva“ a 90 € na akciu „Betaglukány v medicínskych aplikáciách“. Akcie boli vyúčtované v rámci jednej faktúry. Bola tiež vyúčtovaná 22. vedecká konferencia „Bezpečnosť a kontrola potravín“, kde bolo k pridelenej sume 300 € pridružených aj 60 € z akcie „Týždeň bezpečnosti potravín“. Akcie realizovala FBP SPU v Nitre. 
Od 10. – 12. 9. 2025 sa bude konať  XXIII.  konferencia Rizikové faktory potravového reťazca. Finančné prostriedky z konferencie Fyziológia živočíchov v sume 120 € budú vyúčtované s konferenciou Rizikové faktory potravového reťazca, pretože uvedená konferencia sa z dôvodu preventívnych opatrení v Brne  nekonala. Do konca novembra budú ešte vyúčtované posledné 4 akcie, na ktoré boli pridelené finančné prostriedky.
Finančné prostriedky je možné presunúť na inú akciu v rámci danej sekcie, resp. pobočky. V rámci sekcie alebo pobočky môžu predsedovia urobiť tiež zmeny v prerozdelení finančných prostriedkov. Ak finančné prostriedky nebudú vyčerpané, budú sa musieť vrátiť do rozpočtu SAV. Nie je možné financovať akcie, ktoré neboli naplánované, resp., na ktoré neboli pridelené žiadne finančné prostriedky. 

K bodu 4   
Predseda spoločnosti informoval o stave príprav Valného zhromaždenia spoločnosti, ktoré sa uskutoční 9.9.2025 na Ústave ekológie lesa SAV Zvolen. Program bol zaslaný účastníkom v júli. Valného zhromaždenia sa zúčastní cca 60 členov spoločnosti a hostí. Obedy sú zabezpečené formou objednávky v reštaurácii U Alexa Zvolen. Spoločenský večer sa bude konať v priestoroch ÚEL SAV Zvolen zo sponzorských príspevkov. Bol prerokovaný scenár Valného zhromaždenia, Návrhy uznesení a v zmysle stanov spoločnosti bola doplnená kandidátska listina na celkový počet 16 kandidátov a dva návrhy na revízorov.  

K bodu 5
Na prerokovanie bolo predložené upravené znenie stanov spoločnosti, ktoré bolo predtým zaslané členom výboru na pripomienkovanie. Sporné znenia textu boli upravené a neaktuálne body boli vypustené. V písomnej podobe zaslali pripomienky doc. Sobocká a doc. Kožárová, ktoré boli zapracované do prerokovávanej verzie. Predseda spoločnosti navrhol zvýšenie členského príspevku z 3 na 5 €. Prítomní členovia spoločnosti s návrhom súhlasili, definitívna výška členského príspevku bude schválená na Valnom zhromaždení.

Výbor spoločnosti schvaľuje:
a)	Stanovy Spoločnosti na následné schválenie na Valnom zhromaždení 
b)	Volebný poriadok Spoločnosti na následné schválenie na Valnom zhromaždení
c)	Kandidátsku listinu pre voľby nového výboru spoločnosti a revízorov
d)	Návrh na zvýšenie členského príspevku z 3 na 5 €  a následné predloženie a schválenie na Valnom zhromaždení

Uznesenie č.1
Propagovať úlohy a poslanie spoločnosti v médiách, na odborných a vedeckých podujatiach. 
Termín: trvalý                                           Zodpovední: všetci členovia výboru

Uznesenie č.2
Realizovať vyúčtovanie financovaných akcii do 1 mesiaca po termíne konania akcie.
Termín: trvalý                                                                Zodpovední: organizátori akcií

Uznesenie č.3
Vložiť členské príspevky za rok 2023, 2024, 2025  na účet spoločnosti.
Termín: 10.10.2025                                                         Zodpovední: prof. Gálik,  

Uznesenie č.4
Zaslať zoznam prihlásených účastníkov podľa sekcií a ďalších hostí Ing. Kuklovej a predsedovi spoločnosti v kópii.
Termín: ihneď                                                                Zodpovední: predsedovia sekcií

Uznesenie č.5
Zaslať zoznam Mladých vedeckých pracovníkov, ktorí si prídu prevziať ocenenie na Valné zhromaždenie predsedovi spoločnosti.
Termín: ihneď                                                                Zodpovední: predsedovia sekcií

Najbližšie rokovanie výboru bude 25.11. 2025 o 12,30 hod.

V Nitre,  dňa  1.9.2025

                                                                                           prof. Ing. Jozef Golian, Dr.
                                                                                                predseda SSPLPV